CELEX: 62007TN0469
Language: et
Date: 2007-12-21 00:00:00
Title: Kohtuasi T-469/07: 21. detsembril 2007 esitatud hagi — Philips Lighting Poland ja Philips Lighting versus nõukogu

23.2.2008   
            
            
               ET
            
            
               Euroopa Liidu Teataja
            
            
               C 51/53
            
         21. detsembril 2007 esitatud hagi — Philips Lighting Poland ja Philips Lighting versus nõukogu
   (Kohtuasi T-469/07)
   (2008/C 51/97)
   Kohtumenetluse keel: inglise
   Pooled
   
      Hagejad: Philips Lighting Poland S.A. (Pila, Poola) ja Philips Lighting PV (Eindhoven, Madalmaad) (esindajad: advokaat M. L. Catrain González ja Barrister E. Wright)
   
      Kostja: Euroopa Liidu Nõukogu
   Hagejate nõuded
   
               —
            
            
               Tühistada vaidlustatud määrus tervikuna või osas, mis mõjutab hagejaid;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hagejad, kes toodavad ühenduses kompaktluminofoorlampe, paluvad tühistada nõukogu 15. oktoobri 2007. aasta määruse (EÜ) nr 1205/2007, millega kehtestatakse määruse (EÜ) nr 384/96 artikli 11 lõike 2 kohase aegumise läbivaatamise järel Hiina Rahvavabariigist pärit kompaktluminofoorlampide impordi suhtes dumpinguvastane tollimaks ning laiendatakse seda tollimaksu samale tootele, mis on saadetud Vietnami Sotsialistlikust Vabariigist, Pakistani Islamivabariigist ja Filipiini Vabariigist (1).
   Oma hagi toetuseks märgivad hagejad, et nõukogu rikkus alusmääruse (2) artikli 3 lõiget 1, artikli 9 lõiget 4 ja artikli 11 lõiget 4, kehtestades dumpinguvastase tollimaksu olukorras, kus ei ole tõendatud, et meetmete aegumine viiks ühenduse tootmisharule kahju tekitamise jätkumise või kordumiseni.
   Seejärel väidavad hagejad, et nõukogu rikkus õigusnormi, tuginedes alusmääruse artikli 9 lõikele 1 olukorras, mis selle artikli kohaldamisalasse ei kuulu, kuna uurimise põhjustanud kaebus oli tagasi võetud.
   Lõpuks viitavad hagejad EÜ artikli 253 rikkumisele, kuna vaidlustatud määrust on ebapiisavalt põhjendatud seoses ühenduse tootjatelt tuleneva toetuse taseme ning ühenduse huvi käsitleva järeldusega.
   
      (1)  ELT L 272, lk 1.
   
      (2)  Nõukogu 22. detsembri 1995. aasta määrus (EÜ) nr 384/1996 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT L 56, lk 1; ELT eriväljaanne 11/10, lk 45).